
PROOEMIUM. 


Inter  remedia,  cum  interne,  tum  inprimis  secundum 
methodum  endermaticam  adhibita  recentissimis  tem- 
poribus potissimum  Strychnium  in  debellandis  neu- 
rosibus  ac  paralysibus  a medicis,  ut  L esi eur,  Lem- 
bert,  Shortt,  Liston,  Guthrie,  Sandras, 
buedcrs,  Bardsley  magnopere  laudatum  atque 
commendatum  est.  Illi  celeberrimi  auctores,  de 
Nucis  vomicae  et  Strychnii  eirectu  praestantissimis 
in  animalia  et  homines  experimentis  a Magendie  O) 
Orfila  (2),  Deli  11  e,  Des  portes,  Andral  insti- 
tutis edocti,  certiores  indicationes  hujus  remedii  ad- 
hibendi constituere  potuerunt.  Strychniuin  non  so- 
lum in  paralysibus  a medullae  spinalis  alFectione 
exortis,  sed  etiam  in  localibus  morbis  paralyticis, 
rheumatismum,  toxicationem  saturninam,  exanthe- 
mata suppressa  secutis,  multum  praestabat.  Saepe- 
numero  secundum  illorum  virorum  observationes 

(1)  Magendie.  Vorschriften  zur  Bereitung  und  An- 
wendung  einiger  neuen  Arzeneimittel. 

(2)  Orfila.  Allgemeine  Toxicologie  mit  Zusatzen  von 
He-rm  bstaedt.  B.  1810. 


aliae  aegrotantium  affectiones,  utpote  plethora  cum 
proclivitate  ad  apoplexiam  sanguineam,  nimius  ere- 
thismus,  impediebant,  quominus  Strychnium  interne 
adhiberetur,  in  quil>us  complicationibus  methodus 
hujus  remedii  per  cutem  applicandi  valde  exoptata 
et  accommodata  fuit. 

Cum  mihi  in  nosocomio  Caritatis  Berolinensi 
medici  inferioris  muneribus  fungenti  oblata  fuisset 
occasio,  plures  casus  observandi,  in  quibus  Strych- 
nium  maxima  cum  utilitate  externe  adhibitum  est, 
consilium  cepi,  ut  ea,  quae  ab  illis  celeberrimis  me- 
dicis de  Strychnii  in  neurosibus  curandis  effectu 
atque  applicandi  methodo  observata  erant,  cum 
meis  observationibus ' compararem. 

Hic  vero  gratum  meum  contra  benignissimum 
fautorem  animum  testandi  locus  esse  videtur,  neque 
possum,  quin  viro  experientissimo  atque  doctissimo 
Grimm , nosocomii  Caritatis  medico  superiori  pro 
summa  humanitate,  qua  me  in  observationibus  meis 
suppeditavit,  gratias  agam,  data  enim  plures  Strych- 
nio  curandos  videndi  venia,  et  quod  plurimum  et 
potissimum  valet,  communicatis  mecum  nonnullis  ab 
ipso  institutis  observationibus  opinionibusque  ex 
iis  producendis. 

Accipias  L.  B. , opusculum  modestum  animo 
benevolo,  indulgeas  tironi,  si  minus  apte  hoc  illud 
tractata  sint  et  vale! 


§•  1. 

I\l  uces  vomicae,  quarum  basis  alkalina  et  prin- 
cipium agens  Strychnium  est,  semina  sunt  arbo- 
ris, recentioribus  demum  temporibus  cognitae,  et 
ad  speciem  Strychnum  Nucem  vomicam  (1) 
adnumcrantur.  Praeter  nucem  vomicam  species: 
Faba  St.  Ignatii,  Strychnos  colubrina,  In- 
dorum venena,  Ticunas,  Woorara,  Upas  ant- 
jar,  Upas  tie ute  Strychnium  quoque  continent; 
patria  harum  plantarum  India,  Ceylano,  Co- 
chinchina,  Malabria  nominatur.  Variae  generis 
Strychni  species  adnumerandae  sunt,  secundum  Lin- 
naeum  classi  petandriae  monogyuiae,  secun- 
dum J u s s i e u Ap  ocyneis.  Decandolle,  Link 
aliique  familiam  propriam  Strychnaceas  formant. 


(1)  De  botanicis  comp.  Fr.  Gottlieb  Hayne;  getreue 
Darstellnng  und  Beschreibung  der  in  der  Arzneikunde  ge- 
brauchlichen  Gewachse.  Berl.  1805.  Vol.  1.  p.  fiT.  Tab.3T. — 
A.  Richard  botariique  medicale.  Paris  1023.  Tom.  I. 
p.  323. 


Stryehniuin,  basis  alkalina,  primum  a Pel- 
let i er  et  Cavent o u (1)  anno  1818  e nuce  vomica 
et  faba  St.  lguatii,  deinde  e Strychno  colubrina, 
denique  c veneno  Javanensi  Upas  tieute,  extri- 
catum est.  Alia  cognomina  sunt,  honori  Yauque- 
lin,  Yauqueline,  et  Tetaine  a 3Iagendie  ita 
nominatum,  quia  majoribus  dosibus  tetanum  pro- 
vocat. Illi  viri  praeter  alias  materias,  utpote  mate- 
riam narcoticam  injucundi  odoris,  saccharum,  mu- 
cum, materiam  amaram  extractivam,  resinam  ama- 
ram, calcariam  malicam  acidulam,  ceram,  maceriam 
fibrinam,  invenerunt  in  his  plantis  acidum  proprium 
cum  illa  materia  alkalina  connuptum,  acidum  enim 
Igasuricum,  et  mox  deinde  alteram  basin  alkalinam : 
Bruci nium.  Cum  nobis  propositum  sit,  potissimum 
de  Strychnii,  ejusque  salium  in  morbis  paralyticis 
vi  et  effectu  accuratius  et  luculentius  disserere,  bre- 
vibus solummodo  attributa  physica  et  chemica  (2) 
tractare  volumus. 

(1)  Pelletier  et  Caventou:  Memoire  sur  un  nou- 
vel  Alcali  vegdtal,  trouvc  dans  la  feve  de  St.  lgnace  et  la 
noix  vomique  etc.  — Annales  de  chimie  et  de  physique, 
Paris  1819.  Tom.  X.  p.  142. 

(2)  Ueber  die  Bereitungsarl  des  Strychnins  und  dessen 
Salze  vergleiche:  Schubarth’s  Lehrbuch  der theoretisch. 
Chemie.  Berlin  1829.  p.  739. 

Pritzkow:  de  nuce  vomica  Dissert.  inaugural,  Berol. 
1831.  p.  11. 

Hartung.  De  Alcaroideis.  Dissert.  inaugural.  Berol. 
1827.  p.  54. 

Strychnium  in  crystallos  redactum  format  pris- 
mata quadrilatera,  parva,  alba,  aciformia,  sine  odore, 
sed  sapore  amarissimo,  quae  difficillime  solvuntur 
iu  aqua  frigida,  cum  indigeant  circiter  partibus  7000 
aquae  frigidae,  fer  vi  da  eque  partibus  2500  ad  solu- 
i tionem.  Aethere  puro  nullatenus,  oleis  autem  aethe- 
reis  facile  solvuntur,  et  acido  nitrico  temperatae 
colorem  helvolum  induunt.  Cum  acidis  Strychnium 
ad  formanda  salia,  ut  Strychnium  carbonicum,  sul- 
pburicum,  muriaticum,  phospboricum,  nitricum, 
accticum,  scse  conjungit.  Inter  salia  supra  nomi- 
nata potissimum  Strychnium  nitricum  et  ace- 
ticuin,  cum  solubiliora  sint,  et  ad  usum  in- 
ternum, et  praecipue  ad  methodum  endermaticam 
commendantur.  Strychnium  nitricum  format 
crystallos  tenues,  splendentes,  aciformes,  facile  in 
aqua  fervida,  sed  non  in  alcohole  et  aethere  solu- 
biles. 

§.  2. 

Quamquam , contendente  Magendie,  cujus 
sententiam  multi,  ut  Orfila,  Home,  Cram.er, 
Richter  aliique  secuti  sunt,  Strychnium  in  sangui- 
nis circulationem  venire  oporteat,  antequam  effec- 
tus in  systema  nervosum  appareat,  novissima  expe- 
rimenta per  Wepfer,  Ilubbard,  Murray,  I)c- 
formon  instituta,  atque  signa,  quae  observantur, 
Strychnio  majoribus  dosibus  in  usum  vocato,  do- 

cuerunt,  Strychnium  nervorum  spinalium,  ganglio- 
rumque abdominalium  systema  potissimum  primario 
modo  aggredi.  Effectus  enim  Strychnio  adhibito 
tam  cito  succedunt,  ut  neque  ventriculi  viribus  dis- 
solvi, partesque  efficaces  per  vasa  resorbentia  cir- 

;•  r «i 

culationi  sanguinis  admisceri,  neque  per  hunc  cum 
tenuissimis  nervorum  ramulis  et  papillis  in  contac- 
tum transferri  possint.  Eo  celerius  ac  fortius  in 
organismum  'Strychnium  agere,  si  immediate  per  in- 
jectiones in  circulum  sanguinis  transferatur,  lucu- 
lenter emanat;  cum  in  hac  applicandi  ratione  nihil 
alieni,  nihil  succorum  assimilationi  inservientium 
eidem  admisceatur. 


§ 3. 

De  Strychnii  effectibus,  auctore  Vogt(l),  tres 
discerni  possunt  gradus.  In  primo  gradu  altera- 

tio  ac  mutatio  quaedam  tantummodo  apparet  gan- 

/ 

gliorum  systematis;  ejusdemque  alienata  receptivi- 
tas  et  spastica  exaltatio  ad  normam  rediguntur, 
dum  nobiliores  systematis  nervosi  partes,  ut  cere- 
bellum, medulla  spinalis  a remedio  non  jam  tactae 
sunt.  Una  cum  hac  gangliorum  alteratione  quae- 
dam secretionum  et  excretionum  organorum  abdo- 
minalium, utpote  hepatis,  lienis,  renum,  tubi  intesti- 
nalis conjuncta  est  mutatio,  quam  major  assimilandi 


(1)  Vogt’s  Pharmakodynamik.  Toni.  I.  p,  134. 

vis,  appetitus,  actio  cutanea  adaucta  insequuntur, 
quia  Strychnium,  minoribus  dosibus  porrectum,  si- 
mili modo,  quo  extracta  amara,  in  organismum 
agit. 

\ 

Alius  sistitur  in  secundo  gradu  effectus. 
Systema  spinale  et  cerebellum  simul  afficiuntur,  ita 
ut  gravitas,  debilitasque  artuum  una  cum  animi 
tristitia,  magna  incitabilitate  sensuum  intrent,  praeser- 
tim cum  validiora  incitamenta  externa  influant.  Se- 
quuntur haec:  artuum  tremor,  anxietas,  interdum 
convulsiones  in  modum  ictuum  electricorum  tactu 
adauctae,  respiratio  et  pulsus  frequentes,  sero  vero 
debiliores  et  rariores.  Duodecim  vel  qnatuordecim 
enim  horas  posthac  secretiones  atque  excretiones 
copiosiores  exoriuntur,  quibuscum  conjunctus  est 
pruritus  molestus,  cutisque  ardor,  saepe  etiam  ex- 
anthema pustulosum,  sudaminibus  comparandum. 

Tertio  denique  gradu,  si  maximae  doses  ad- 
hibitae sunt,  tetani  symptomata  intrant,  principio 
majores  remissiones  praebentia,  serius  autem  adaucta 
revertuntur;  asphyxia  et  musculorum  respirationi 
inservientium  paralysi  respirationem  penitus  tollunt, 
ita  ut  mors  scenam  claudat. 

§ 4. 

Ex  his,  quae  adhuc  dicta  sunt  facile  elucebit, 
Strychnium  effectu  suo  praecipue  in  systema  nervo- 
rum trunci,  cerebro  integro,  agere;  ita  quidem,  ut 

minores  dos  es  gangliorum,  majores  spinale  systema 
moveant,  unde  vim  ejus  in  omnibus  morbis  nervo- 
sis, qui  et  ab  intemperie  et  incitatione  spa- 
stica systematis  gangliorum,  et  ab  immi- 
nuta sensibiiitate  et  suppressa  movendi 
facultate  medullae  spinalis  originem  ducant, 
efficacissimam  et  specificam  fore  «suspicaturi  simus. 
Minor  ejus  in  iis  morbis  nervosis  virtus  laudatur, 
quorum  fons  ex  ipso  cerebro  oritur,  quamquam  et 
hic,  secundum  novissima  experimenta,  et  ut  ipse 
usu  endermatico  in  pluribus  affectionibus  expertus 
sum,  nervorum  vires  oppressas  ex  parte  certo  re- 
dintegravit. 4 

§•  5. 

Si  Strychnium  aut  Strychnium  nitricum  secun- 
dum methodum  endermaticam  adhibitum  est,  diju- 
dicante Lcmbertio  (1)  duo  effectus,  localis 
scilicet  atque  consecutivus  seu  universalis 
observantur.  Etenim  si  in  partem  cutis  ab  epider- 
mide denudatam  Strychnium  aut  Strychnium  nitri- 
cum (cujus  usus  propter  faciliorem  ejus  solubilita- 
tem  et  ob  leviorem  per  vasa  cutanea  resorptionem 
praeferendus)  adhibetur,  haud  diu  post  ardor  et 
pruritus  in  vulnere  artificiali  oriuntur;  regio  affinis 


(1)  Lembert,  Essai  sur  la  methode  endermique.  Pa 
ris  lliifi.  p,  'ili. 

rubescit  inflammaturque,  ct  ab  ipsa  parte  aegrotus 
auctum  caloris  sensum,  ex  intestinorum  cavo,  quod 
vesicatorio  est  proximum,  exordientem,  et  super 
totum  corpus  secundum  majores  nervorum  et  vaso- 
rum ramos  propagatum  animadvertit.  Post  plures, 
seu  tres,  seu  quatuor  horas  universalis  apparet 
systematis  nervosi  effectus,  incitati  nempe  per  re- 
medium, cujus  partibus  resorptis  cum  nervorum 
ramulis  tenuissimis  in  contactum  vocatis  vis  ner- 
vorum minuta  recreatur,  et  praesertim  hujus  in. 
musculos  propagatio  augetur.  Manifestatur  haec 
actio  convulsionibus,  ictibusque,  qui  e periphericis 
nervorum  finibus  orsi  saepius  usque  ad  articulatio- 
nem proximam,  sicuti  in  ictibus  electricis,  interdum 
quoque  usque  ad  ipsam  medullam  spinalem  promo- 
ventur; plerumque  noctu  inter  somnum  intrant,  ca?. 
lore  partis  Strychnio  infectae  adaucto,  sudoribus 
quoque  localibus  nimiis  obortis.  Cerebri  functio- 
num nulla  turbatio,  neque  vertigo,  neque  lipothymia 
inter  haec  observantur;  sanguinis  vero  circulatio 
accelerata,  pulsus  pleniores,  paullulum  tensi,  totius 
corporis  calor  auctus.  Perdurat  hic  aegroti  status 
quatuor,  interdum  quinque,  immo  decem  horas,  suc- 
cedente per  aliquot  tempus  artuum  quadam  rigidi- 
tate atque  inflexibilitate.  Insequcntibus  diebus  ul- 
ceris artificialis  valida  suppuratio. 


I 

§•  6-  i 

Instituta  nunc  Strychnii  interne  adhibiti  cum 
effectu  externo  per  cutem  appliciti  comparatione, 
illud  nobis  observatum  erit,  effectus  in  genere  eos- 
dem esse;  tantummodo  post  internam  applicationem 
actio  a partibus  centralibus  systematis  nervosi  oriri, 
et  ad  partes  periphericas  produci,  dum  applicatio' 
per  cutem  rem  vice  versa  ostendat.  Omnes  enim 
aegroti,  qui  remedium  nostrum  interne  sumebant, 
vehementes  conquesti  sunt  convulsiones  ictusque  a 
medulla  spinali  a pectoris,  abdominis  cavo  exorsos, 
et  ad  extremitates  extensos;  contra  post  methodum 
endermaticam  actiones  fere  semper  a partibus  ex- 
ternis cum  sensu  ardoris,  formicationis,  ictuum  de- 
mum electricorum  ad  internas  proficiscebantur.  Si 
haec  remedii  nostri  vim  interpretandi  ratio,  rudior 
et  a meris  experimentis  tantum,  sed  minus  doctrina 
et  consiliis  nisa  displiceat,  tum  humaniter  delibe- 
randum esse  censeo,  quam  difficile  sit,  e phaeno- 
menis, quae  tantum  a relationibus  aegrotantium  ip- 
sorum, Strychnio  curatorum,  utut  in  publico  noso- 
comii fieri  solet,  rusticano  magis  quam  urbano  in- 
genio praeditorum,  petuntur,  certum  absolutumque 
judicium  proferri. 


§•  7. 

Disquirenti  porro,  quibus  Strychnii  per  cu 


/ 

tem  usus  commodis  nos  impertiat,  haec  fere  emo- 
lumenta in  animum  ducenda  erunt:  primum  dicenda 
est  in  hisce  casibus  applicatio  ejus  laudatissima, 
ubi  interne  porrigi  nequeat,  ut  sunt,  si  prominent 

!in  aegrotis  plethora,  apoplexia  sanguinea,  intestino- 
rum sordes,  vasorum  erethismus  etc.  Altera,  quae 
tribuenda  est  ei  laus,  majorem  nostram  remedii  re- 
gendi atque  temperandi  facultatem  respicit,  quam 
usus  internus  nobis  praestare  potest.  Licet  enim, 
simulae  anxia  et  damnosa  symptomata  applicitum 
remedium  sequuntur,  celeriorem  opem  afferri,  dum 
aut  pulverem  inspersum  ex  ulcere  artificiali  remo* 
turi,  aut  si  pulvis  jam  resorptus  esset,  optimum, 
quod  prostat  Strychnii  antidotum,  Morphium  sci- 
licet aceticum,  in  ipsum  affectum  locum  ingesturi 
sumus.  Huc  quoque  illa  utilitas  spectat,  quod,  si 
Strychnium  externe  adhibemus,  certiore  quodam- 
modo manu  doses  augere  possimus,  quam  apud  in- 
ternum usum  remedii  tam  vehementissimi,  de  cujus 
effectu,  sequelisque  in  totum  organismum  semper 
adhuc  obcaecati  sumus,  nobis  licebit.  Neque  hac 
nostra  adbibendi  ratione  ita  timendum  est,  ne  Strych- 
nium organorum  assimilationis  vi  in  nocivum  mo- 
dum dissolvatur.  Inter  praestantissimos  autem  ef- 
fectus, quibus  usus  externus  pollet,  ille  maxime 
celebrandus,  quod  hic  celerius  in  ipsum  quod 
morbo  affectum  est,  organon  agere  possumus. 

§ 8. 

llisce  variis  methodi  endermaticae  virtutibus 
perspectis,  enucleare  nobis  brevibus  liceat,  quibus 
viis  modisque  in  instituenda  liac  methodo  uti  do- 
ceamur, et  qualis  inter  omnes  in  diversis  casibUs 
praestantior  eligenda  foret.  Plures  enim  laudantur 
methodi,  quibus  utuntur,  qui  Strychnium  in  cutem 
ab  epidermide  nudatam  applicare  soliti  sunt.  Sim- 
plicissimum et  rei  aptissimum  erit,  sicuti  Lem- 
bert  et  Lesieur  commendant,  vesicantium  opem 
petere.  Ubi  [vero  cutis  mollior,  laesionibus  facile 
excitanda,  si  ipsi  homines  nimio  erethismo  praediti 
sunt,  tum  forte  locus  erit,  leniora  et  tardiora  phar- 
maca  adbibendi,  uti  sunt  cortex  Mezerei,  serum 

• • r 

bombicinum  vesicans  Gallorum  etc.  Si  post  appli- 
citum vesicatorium  vesica  in  cute  orta  est,  empla- 
strum cantharidum  - stati  m removendum  curetur,  ut 
excitatio,  quae  seu  major  seu  minor  intratura  est, 
vitetur.  "'** 

Ut  citius  scopum  nostrum  assequamur,  Le- 
sieur proponit,  gossypium  acido  sulphurico  imbu- 
tum in  applicationis  loco  comburendum  esse.  Ei- 
dem  fini  inserviunt  vulnus  scalpello  illatum , aqua 
fervida,  liquor  Ammonii  caustici  ctc.  Semper  ta- 
men praestabit,  vcsicatorio  uti,  quodque  idem  pluri- 
mis aegrotis  optime  conducit.  Ipsius  vero  Strych- 
nii  adhibendi  forma  pulveris  est,  cui  sacchari  paul- 
lulum  addi  potest.  Quo  minore  in  copia  saccha- 

rum  pulverlsatum  conjungitur,  eo  minus  Strychnium 
involvitur,  et,  eandem  ol)  causam  facilius  effectum 
suum  praebere  potest.  Aptissimum  erit,  si  Strycli- 

inii  gr.  | |,  1 gr.  — 2 gr.  cum  duobus  aut  quatuor 
sacchari  granis  miscemus.  In  pulverem  redactum, 
tunc  integrum,  nec  ullo  modo  decompositum  cuni 
nervorum  cutaneorum  papillis  in  contactum  venit. 
Ubi  mollissima  et  facile  laedenda  adest  cutis,  se- 
cundum Lesieur  Strychnium  ceratum  molli  invo- 
lutum adhiberi,  aut  linteolum  vulneri  imponi  et 
postea  pulverem  conspergi  oportet,  tamque  diu  conti- 
nuari, donec  aegroto  remedium  conducat.  Aliam 
viamLembert  sequitur.  Incisa  enim  vesicula,  cu- 
tis ab  ea  non  penitus  removenda,  sed  incisio  tan- 
tum minor  instituenda  est,  per  quam  Strychnium  in 
vesiculam  inducatur.  Hac  enim  ratione  remedium 
celerius  fortiusque  cutaneis  vasis  resorberi  con- 
tendit, quia,  vesicula  remota,  ostiola  pressione  aeris 
atmosphaerici  comprimuntur.  Quamquam  huic  opi- 
nioni non  multum  invertere  possumus,  tamen  non 
omnino  probanda  est,  quia  si  vesicula  remanet, 
Strychnium  in  latiorem  superficiem  applicari  nequit, 
quod  vero  tieri  necesse  est,  ut  effectus  sufficiens 
insequatur:  praeterea  etiam  multum  secuin  incom- 
modi ferat.  J)e  eligendo  ad  applicandum  Strych- 
nium  loco  Lembert  et  Lesieur  eas  regiones 
commendant,  ubi  cutis  tenuissima  est,  et  ubi  pluri- 
mum transpirat,  scilicet  extremitatum  latera  interna. 

Sed  ubi  ii»  malis  late  dominantibus  sicuti  In  para- 
plexiis et  hcmiplegiis  applicatio  adbibetur,  praesta- 
bit vesicatoriuin  medullam  spinalem  propius  et  in  illo 
loco  poni,  ubi  aegrotantis  partis  majores  nervorum 
rami  a medulla  spinali  abeunt.  — In  paralysibus 
localibus  et  in  paralysibus  singulorum  musculorum 
ponatur  vesicatoriuin  in  ipso  proximo  nervorum 
ramo.  Si  post  applicitum  Strychnium  vcliementior 
inflammatio  in  organis  vicinis,  dolores  magni,  ve- 
hementes convulsiones,  rigiditas  musculorum  oriun- 
tur, tum,  donec  haec  symptomata  evanuerint,  reme- 
dii bsus  suspendatur,  et  ubi  necessarium  videatur, 
antidotum  sumatur,  Morphium  aceticum  per  cutem 
quoque  ingestum,  quod  statim  dolorum  et  convul- 
sionum remissionem  efficiet.  Magnitudo  formandi 
fonticuli  a gradu  et  a specie  mali  dependet,  et  a 
copia,  qua  Strychnium  adbibetur,  doseiun.  Ipsa 
vero,  qua  usuri  sumus,  Ntrychnii  nitrici  dositj  prin- 
cipio medelae  gr.  i aequabit,  pedetentim  autem  ad 
majores  doses:  gr.  1,  l§,  2,  3 gr.  adseenda- 

mus.  Erit  autem  majoris  doseos  locus,  si  anterior 
porrecta  sufficientem  effectum  non  amplius  praebet. 

§•  9- 

t 

Strychnii  usus  et  internus  et  novissimis  tempo- 
ribus endermaficus  in  multis  speciebus  morborum 
nervosorum,  praesertim  in  diversis  generibus  para- 

lyscos  factus  est.  Etsi,  contendente  Sandras  (l), 
Strychnium  in  hisce  tributas  ei  laudes  non  meretur, 
iinmo  saepius  damnosam  sibi  formam  acquisiverit, 
hoc  inde  oritur,  quod  indicationis  ratio  nondum 
satis  fixa,  nec  variarum  paralysium  species  certa 
atque  lucida  diagnosi  statutae  sunt.  Itaque  nobis 
in  animo  est,  singulas  aegrotantium  formas  recen- 
sere, quibus  Strvchnium  adaptatum,  et  in  quibus 
usus  ejus  aut  jam  factus  aut  faciendus  adhuc  sit. 


1)  llorbi  nervosi,  qui  intemperie  abnormi  sy- 
stematis gangliorum  consistunt,  uti  sunt:  hysteria, 
h y p o c h o n d r i a , cardialgia,  contra  quas  Strych- 


aliis  antispasmodicis  conjunctum  valde  laudatum 
est.  Per  cutem  quoque  in  nosocomio  Paritatis  in 
multis  aegrotis  adbibitum  est,  sed  minorem  vim  in 
hisce  morbis,  quam  Morphium  aceticum  per  cutem 
sumptum  praebuit;  Morpliio  scilicet  systematis  ner- 
vosi erethismuin  sedante,  Strychnio  vero  magis  alie- 
nationem plexus  solaris  torpidam  poscente.  Si 
Strychnium  in  talibus  morbis  endermatice  applican- 


(1)  Sandras.  Gazette  medicale  de  Paris.  M ai  1830. 
No.  18. 

(2)  Hufeland’s  Journal.  Bd.  07.  St.  1.  S.  04. 

2 * 


nium  a S c h m i d t m a n n et  Bascdo  w (2)  cum 

dum  est,  tum  vcsicatorium  in  regione  ventriculi  po- 
nendum, ubi  plexus  solaris  ramos  suos  emittit. 

2)  Etiam  in  epilepsia,  chorea  St.  Viti, 
catalepsi  a,  et  nuperrime  in  morbo  quodam  spa- 
stico, qui  inter  epilepsiam,  catalepsiam  et  inter 
choream  St.  Viti  locum  habet,  et  cr yp  tolepsiae 
nomine  insignitur  ab  Ilennemann  (1),  multo  cum 
successu  interne  minoribus  dosibus  (Sr.  i - 1-  2) 
adhibitum  est.  Ita  et  in  nosocomio  nostro  plures 
aegroti,  qui  inveterata  epilepsia  cruciabantur,  Strych- 
nio  et  endermaticc  quidem  curati  sunt.  Apud  duos 
aegrotos  vcsicatorium  trium  pollicum  longitudine  et 
dimidii  pollicis  latitudine  juxta  processus  spinosos 
vertebrarum  lumbarium  applicabatur  et  Strychnii 
gr.  ^ quotidie  inspergebatur,  quae  dosis  serius  ad 
dimidium  et  ad  totum  granum  adseeudit.  In  altero 
aegroto  remedii  effectus  nullus,  alter  convulsiones 
et  ictus  a medulla  spinali  prodeuntes  sentiebat; 
quum  vero  post  quatuor  septimanas,  quibus  duran- 
tibus remedium  adhibitum  erat,  accessiones  epilep- 
ticae eodem  gradu,  ut  antea,  incederent,  non  diutius 
Strychnium  adhibebatur.  — Quamquam  in  hisce  ca- 
sibus curae  eventus  non  faustus  visus  est,  tamen 
inde  contra  veram  medicaminis  efficaciam  in  his 
morbis  certi  nihil  inverti  potest,  quoniam  epilepsia, 


(1)  II  ennemann,  mecklenburg,  Beiiriige  fur  Mediz, 
u.  Chirurg,  B,  1.  St,  2.  S,  123. 

cujus  causae  saepenumero  adhuc  densissimis  tene- 
bris obteguntur,  in  bis  casibus  a medulla  spinali 
forte  non  dependebat. 

§.  11. 

3)  In  morbis  paralyticis.  Praecipuam  ine- 
dicatricem  vim  in  paraplegiis  praestitit,  quibus-, 

Icum  vesicae  urinariae  et  intestini  recti  paralysis 
conjuncta  fuit,  quippe  in  bac  specie  paralyseos  ner- 
vorum motoriorum  facultas  in  musculos  pelvis,  or- 
ganorum in  pelve  sitorum,  extremitatum  inferiorum 
maxima  ex  parte  aut  sublata  aut  suppressa  sit.  Hic 
bono  cum  successu  nuperrime  inter  alios  a Bards- 

ley  (1),  Bailly  (2),  Lafaye  (3)  interne  adhibe- 

/ 

batur.  B a r d s 1 e y , qui  in  pluribus  quam  viginti  casi- 
bus paralyticis,  et  paraplegiae  et  hemiplegiae,  Strych- 
nio  interne  usus,  (quod  ob  majorem  suam  efficaciam 
Extr.  nucum  vomicarum  praeferebat),  quatuordccim 
aegrotos  prorsus  sanavit,  caeterosque  in  meliorem 


(1)  Bardsley.  IIosp.  faets,  and  observ.  illustrative 
of  tlie  efficacy  of  the  nevv  remedies  Strychnia,  Brucia,  by 
James  Lom,  Bardsley. 

Neue  Sammlung  auserlesener  Abhandlungen  znm  Ge- 
brauoh  praktischer  Aerzte.  39.  B.  3 St.  Leipzig  1332. 

(2)  Revue  medicale.  1027. 

(3)  Lafaye.  Journ.  de  mcd.  de  Bourdeanx. 

F r o r i e p , Nolizen,  B.  27.  JNr,  14.  S.  224. 

.Journ.  gener,  des  Sciences  med.  AoAl.  1020. 

statum  redactos  e cura  demisit.  Lafay  e praeter 
omnia  hujus  remedii  laudes  celebrat  contra  vesicae, 
praecipue  detrusoris  paralysin.  Omnes  auctores, 
quorum  mentio  supra  facta  est,  Strychnium  in  his 
praesertim  casibus  adhiberi  volunt,  ubi  paraplegia 
aut  hemiplegia  a medullae  spinalis  alFectione,  com- 
motione mechanica  orta,  dependeant,  aut  ubi  in  in- 
sultu apoplectico  potissimum  alterum  medullae  tan- 
tum latus  affectum  sit.  Quamquam  ab  his  viris 
Strychnium  purum  interne  tantum,  aucta  sensim 
dosi,  a gr.  i usque  ad  unum  ter  quaterve  per  diem 
adhibebatur,  tamen  etiam  Strychnium  nitrieuin  per 
cutem  applicitum  hic  inultum  proficit.  Si  paraple- 
gia altum  gradum  adscenderit,  quod  paralysi  orga- 
norum imi  abdominis  manifestatur,  tum  praesertim, 
si  nihil  aliud  usum  ejus  vetat,  Strychnium  interne 
adhibendum  est,  ut  hoc  modo  medulla  spinalis  rec- 
tissima via  moveatur.  In  morbis  pertinacioribus 
internus  usus  cum  endermatico  jungi  potest,  quo- 
rum connectionem  prosperrimum  eventum  impertina- 
cissima  paraplegia,  cujus  historiam  postea  relaturus 
sum , habuisse  observavi.  Minorem  successum 
Strychnium  in  hemiplcgiis  ab  apoplexia  cerebri 
exortis  praebet;  immo  hanc  sententiam  capes- 
sere possimus,  si  ex  illis,  quae  auctores  de  hu- 
jus remedii  efficacia  pronunciant,  theoretice  conclu- 
dimus, in  his  casibus  Strychnium  nihil  prorsus  ef- 
ficere posse.  Revera  in  hisce  casibus  secundum 

rccentissimas  experientias  internus  usus  minorem 
successum  habet  quam  endermaticus , qui  nonnullis 
in  casibus,  restituta  jam  cerebri  functione,  in  pa- 
ralysin, quae  localis  tantum  et  in  proprios  limites 
coercita  remanserat,  tam  bonum  effectum  habuit,  ut 
artus  affecti  usus  maxima  ex  parte  restitueretur. 
In  paraplegia,  ubi  paralysis  vesicae  urinariae  et  in- 
testini recti  adest,  vesicatorium  in  osse  sacro  po- 
natur: si  extremitates  inferiores  malo  afficiuntur, 
et  sublata  jam  organorum  supra  nominatorum  pa- 
ralysi, tum  eam  regionem  eligamus , ubi  nervus 
ischiadicus  sub  glutaeis  in  posteriori  femoris  latere, 
aut  ubi  nervus  cruralis  sub  ligamento  Poupartii 
procedit.  In  hemiplegia  emplastrum  cantharidum 
altius  poni  oportet,  aut  in  humero,  prope  clavicu- 
lam, ubi  plexus  brachialis  nervis  cervicalibus  com- 
ponitur, aut  in  ipsis  colli  vertebris. 

§•  12. 

4)  In  p a r a 1 y s i b u s t o p i c i s , r h e u m a t i s m o , 
v en  ena  ti  o nib  u s satu  minis,  ex  suppressis 
exanthematibus  productis.  Iu  hisce  morbis 
Strychnium  liitricum  endermatice  adhibitum  secun- 
dum omnes  auctores  peculiarem  vim  specificam 
praebuit.  Idcirco  Trinius  (1)  refert,  Strychnium 


(l)  Trinius  veirnisclite  Petersburger  Abhandlungen 
aus  d.  Gei),  ti.  Heilltd,  Li.  6.  1030.  Nr.  13. 

in  paralysibus  dynamicis  paulum  praestere,  sed  in 
paralysibus  a materia  damnosa,  seu  rheumatica  seu 
arthritica  ortis  magnam  medicatricem  vim  secum 
ferre.  Si  in  paralysibus  rheumaticis  respicimus 
materiam  suppressa  cutis  secretione  peculiariter 
formatam,  Scoram  nempe,  quae  in  his  paralysibus, 
rheumatismum  secutis,  qui  non  tam  perfecte  criticis 
sudoribus  solutus  est,  in  nervos  et  tunicas  nerveas 
metastatice  actiones  nervosas  in  musculos  tollere 
probatur,  et  porro  quoque,  si  sudores  topicos  ni- 
mios, exanthemaque  endermaticam  Strychnii  appli- 
cationem sequens  perpendimus : in  illam  opinionem 
perduci  nos  oportet,  hisce  sudoribus,  quibus  in- 
trantibus minuta  paralyscos  signa  conjunguntur, 
crisin,  a Stryclinio  adductam,  eidem  adscribendam 
esse.  Nihilominus  Strychnium  in  hisce  casibus 
recta  via  in  ipsum  systema  nervosum  agere  negari 
non  potest,  quum  hisce  sudoribus  topicis  eaedem 
illae  convulsiones  et  ictus  electrici  antecedant. 

§.  13. 

Disquirendi  nunc  locus  est,  quonam  temporis 
stadio  intrante  Strychnium  in  paralysibus  rheuma- 
ticis commode  adbibendum  sit.  Curandi  hujus 
morbi  methodus  efficacissima,  quam  plurifariam  in 
Caritatis  nosocomio  observabam,  id  praecipue  spec- 
tavit, ut  rheumatismus  adhne  inflammatorius,  dolo- 
rificus,  vagus  vcnacsectionibus,  sanguinis  detractio- 

ilibus  localibus,  Nitro,  Tartaro  stibiato,  Kali  ace- 
tico,  Amnionio  acetico  etc.  debellaretur,  et,  sympto- 
matibus inflammatoriis  febrilibusque  remotis,  si  quis 
clironicus  fixusque  rheumatismus  remanserit,  alte- 
rantia remedia  contra  liunc  in  usum  vocarentur. 
Inter  haec  remedia  prae  omnibus  vinum  Colchici 
majori  dosi,  ab  cochlearis  minimi  dimidio  ter  per 
diem,  aucta  dosi,  usque  ad  cochlear  majus  ter  qua- 
terve  per  diem  sumptum,  potissimum  effectum  edi- 
dit. Exstitere  casus  quidam,  ubi,  cum  fixis  rheu- 
matismis jam  paralyses  incessissent,  hocce  remedio 
fortissime  alterante  paralysin  simul  vincere  contigit. 
At  finitis  jam  omnibus  doloribus  inflammatoriis- 
que  signis  e parte  paralytica,  si  paralysis  morbus 
secundarius  restat,  tum  endermaticae  methodi,  quam 
supra  descripsimus,  applicatio  instituenda,  et  ab  illa 
celerius  auxilium  quam  a plurimis  aliis  remediis 
exspectandum  erit.  Eadem  ratione  in  paralysibus 
ex  toxicationibus  saturninis  ortis  Strychnio  utendum 

I'  . J 

erit.  Ita  II  i ch  ter  aphoniam  rheumatico -paralyti- 
cam Strychnio  in  nervo  recurrenti  applicito  sanavit. 

umeril  paralysin  rheumaticam  palpebrarum  su- 
periorum iufrictionibus  Extr.  nuc.  vomic.  per  inci- 
sionem in  hac  regione  factam  sanatam  observavit. 


11. 


Nuperrime  Strychnium  externe  primum  a 


L 


26 


Shortt  (1),  deinde  a Liston  et  Guthrie  in 
amaurosi,  sed  ubi  videndi  facultas  nondum  peni- 
tus sublata  erat,  bono  cum  successu  adhibitum  est; 
in  quibus  casibus  Strychnii  efficacia  mercurio  an- 
tea interne  sumpto  prospere  adjuta  erat.  In  liisce 
casibus,  arbitrante  Shortt,  Strychnium  in  ipsam 
substantiam  nerveam  et  in  systema  capillare  agit, 
qua  de  re  in  illis  amaurosibus  indicatum  est,  quae 
a paralysi  nervi  optici  aut  retinae  dependent,  neque 
non  in  quibusdam  casibus  amaurosis  congestivae, 
quae  e pressis  aut  nervo  optico,  aut  retina  ortae 
sunt,  et  quibuscum  repletio  inertiaque  minimorum 
vasorum  neurilematis  conjungitur.  In  amaurosibus  a 
mutationibus  organicis  ortis,  et  quae  vehementes  Oph- 
thalmias internas  sequuntur,  ab  hoc  remedio  caven- 
dum. Applicationis  locum  regionem  temporalem 
indicat  Shortt,  in  qua  a Strychnii  gr.  incipiens 
sensim  ad  gr.  3|  in  utrumque  tempus  applicati  ad- 
sccndit. 

§ 15. 

Jam  prius  nux  vomica  et  Strychnium  prospero 
cum  eventu  in  dyssenteria,  et  in  Cholera 
asiatica,  si  in  postremis  stadiis  paralytica  nervo- 


(1)  Dr.  Th,  Shortt  in  Edingburgh  medicat  and  sur- 
gical  .lournal.  Oct.  1830. 

v.  Grate  u.  v.  Walther  Journal.  D.  15.  St.  2.  S.334. 

rmn  abdominalium  affectio  intraverit,  interne  por- 
recta sunt.  Ab  endermatica  in  hisce  morbis  appli- 
catione ob  vehementiam  horum  morborum  nihil  forte 
exspectari  potest.  Et  in  febribus  intermitten- 
tibus prioribus  temporibus  saepius  quam  nunc  et 
interne  et  externe  sumebatur.  Nuperrime  vero 
Liiders  (1)  Strychnium  aceticum  interne  in 
febre  vulneraria  intermittente,  cujus  origo  varia  esse 
potest,  commendavit.  Nam  si  hic  morbus  mere 
nervosus  incedit,  extravasatione,  putredine,  phlebi- 
tide non  praesentibus,  sed  nervoso-spastica  indoles, 
sanguinis  magna  jactura,  aut  nervorum  incitatio, 
districtionibus  aut  vulnerationibus  nervorum  orta, 
accusandae  sunt;  quum  in  talibus  febribus  inter- 
mittentibus perniciosis  medulla  quoque  spinalis  af- 
fecta appareat,  Strychnium  etiam  in  hisce  morbis 
aliquid  effecturum  esse  probatur.  Sed  nulla  adhuc 
hujus  remedii  in  hisce  casibus  adhibiti  mentio 
facta  est. 

Sic  in  Tetano  traumatico  chronico  Lii- 

\ 

ders  (1)  Extr.  nuc.  vomic.  cum  felici  successu 
porrexit.  Praecipue  Strychnium  aceticum  in  tetano 
traumatico  laudat,  si  magis  nervosa  quam  inflam- 
matoria indole  est.  Conjuncta  cum  eo  inflamma- 


(1)  Liiders.  uber  das  intermittirende  Wundfieber. 
Hamb.  1331. 

(2)  Hufeland  Journal,  B.  (id.  St.  4.  S.  3. 

tione,  tum  forte  curam  phlogisticam  antecedentem 
Strychnii  acetici  per  cutem  applicatio  in  columna 
vertebrali  secuta  multum  effectura  est. 

RELATIONES  QUAEDAM  USUM  STRYCIINII 

EXPLICANTES. 

V 

Observatio  I. 

1)  Carolus  Schneider,  operarius,  triginta 
novem  annos  natus,  constitutione  valida,  habitu  sano, 
plethorico,  temperamenti  sanguineo -cliolerici,  firma 
semper  fere  gavisus  est  valetudine.  Proximo  anno 
in  nosodochio  Caritatis  a paralysi  musculorum  nu- 
chae, capitis  vulnus  secuta,  adbibitis  moxis  liberatus 
et  sanatus  cx  eo  dimissus  est.  Extremo  eodem 
anno  a scala  descendens  sanguinis  orgasmo,  verti- 
gine, animi  deliquio  ita  afficiebatur,  ut,  virium  non 
compos,  plures  gradus  ab  ea  delaberctur,  et  in  li- 
pothymia  a vicinis  inveniretur.  Medicus  accersitus, 
venaesectione  valida  instituta,  aegrotum  ita  restituit, 
ut  cerebri  functiones  et  loquela  redintegrarentur. 
Sed  extremitatis  utriusque  inferioris  et  brachii  si- 
nistri mobilitas  defuerunt,  quamquam  partes  para- 
lyticae tactum  sentiebant;  dextrum  tantum  brachium 
moveri  potuit.  Secundo  Mens.  Januarii  die  in  no- 
socomium receptus,  omnia  paraplegiae  incompletae 
sed  late  extensae  signa  adfuerunt,  ita  ut  suspicari 
potuerimus,  etsi  vertigo  illa  apoplexiam  indicaverit, 

tamen  commotionem  medullae  spinalis  accitam  esse, 
quam  paraplegia  secuta  sit.  Caeteruin  quum  pulsus 
pleni,  tensi,  duriusculi,  satis  frequentes  exaltationem 
systematis  sanguinei  praesentem  adhuc  testarentur, 
aegroto  mixtura  nitrosa  porrecta  est.  — 3Iox  et 
ischuria,  ut  serius  innotuit,  a paralysi  musculi  de- 
trusoris orta  intravit,  quapropter  plures  hebdoma- 
des catheterem  ingeri  oportebat.  — Statu  erethico 
systematis  sanguinei,  et  complicatione  gastrica  fe- 
brili salibus  antiphlogisticis,  emeticis,  hirudinibus, 
quarum  applicationem  dolores  in  vesicae  urinariae 
regione  pungentes  indicavere,  sublatis,  contra  para- 
lysin accepit  aegrotus  noster: 

y?.  Infus.  Flor.  Arnic.  (oji)  5vi. 

Liquor.  Ammon.  succin.  5ji. 

Solut.  Liquirit.  5 J ii 


M.  D.  S.  Omni  bihorio  cochlear  majus. 

Praeterea  alternis  diebus  balnea  tepida,  infric- 
tiones  ex  linimento  ammoniaco  - camphorato  cum 
Tinct.  Cantharid.  in  extremitatibus  et  in  vesicae 
regione  instituenda  praescripta  sunt. 

Quamquam  his  remediis  detrusoris  paralysis 
post  tres  septimanas  sublata  fuit,  extremitates,  Ar- 
nica,  Liquore  Ammonii  succin.,  Tinct.  Capsici  an- 
nui per  quinque  hebdomades  interne  sumptis,  eo- 
dem paralysis  gradu  afficiebantur , quapropter  Die 
XXIV.  Februarii  Strychnii  nitrici  gr.  ~ vcsicafrorio 

circa  sinistrae  inanus  articulationem  applicito  semel 
per  diem  inspergebatur. 

Post  Strychnii  applicationem  aegrotus  vehe- 
menti manus  ardore,  ictibus  electricis  secundum 
nervi  ulnaris  decursum  usque  ad  plicam  cubiti  ex- 
tensis cruciabatur.  Insequenti  posthac  intumescen- 
tia manus  inflammatoria  Strychnii  usus  per  aliquot 
tempus  impeditus  est.  Tumore  inflammatorio  reso- 
luto, antibracliium  antea  prorsus  immobile  aliquan- 
tulum tolli,  digitique  flecti,  sed  non  extendi  potue- 
runt. Ut  fortius  in  ipsam  medullam  spinalem,  pa- 
raplegiae focum,  ageretur,  accepit  aeger  ad  usum 
internum : 

9?.  Extr.  Nue.  vomic.  gr.  i 

Sacchari  pulverisati  gr.  x. 

M.  f.  Pulv. 

Dispens.  tal.  Dos.  No.  VIII. 

S.  ter  per  diem  pulv.  sumend. 

Remedio  hocce  assumpto,  nocte  jam  insequenti 
convulsionibus  vehementibus,  ictibusque  a medulla 
spinali  exortis,  et  ad  partes  sinistri  lateris  progre- 
dientibus e somno  expergefactus  est  aegrotus. 

Caeterum  universalis  aegroti  conditio  eo  jam 
tempore  multo  melior  fuit.  Sine  molestiis  urinae 
excjretio  procedebat;  assimilatio  et  somnus  valida 
erant.  Alvus,  quae  facile  obstruebatur,  Magnesia 
sulp  burica  in  Infuso  Arnicae  soluta  laxa  reddebatur. 
Intej  ne  sumebat  aegrotus  noster  ter  per  diem  pul- 

verem  e Extr.  nuc.  vomic.  gr.  cum  Sacchari 
gr.  X.  compositum,  quae  nucis  vomicae  dosis, 
si  necessarium  videbatur,  dimidio  grano  augebatur. 
Praeterea  alternis  diebus  balneum  tepidum  accepit, 
ac  diebus  intermediis  duodecim  cucurbitulae  siccae 
cum  sanguinolentis  alternantes  in  regione  sacrali 
applicabantur.  Ulceri  artificiali  in  brachio  sinistro 
quotidie  semel  Strychnii  nitric.  gr.  ~ inspergeba- 
tur. Hac  tractandi  methodo,  quae  totum  Aprilem 
perdurabat,  Schneider  tres  aut  sex  ictus  a me- 
dulla spinali  ad  extremitates  inferiores  proficiscen- 
tes per  diem  sentiebat.  Exeunte  mense  Aprili  in 

j sella  sedere,  atque  sinistrum  femur  satis  facile  flec- 
tere potuit  aegrotus.  Dextrae  quidem  manus  flexo- 
rum digitorum  movendi  vis  multo  fortior  adhuc 
erat,  quam  illa  extensorum. 

Ma  jus.  Incipiente  mense  Majo  balnea  tepida, 
applicatio  cucurbitularum,  usus  Arnicae,  Magnesiae 
etc.  omissa  sunt.  Interne  solummodo  Extr.  Nuc. 
vomic.  gr.  iij,3  ter  per  diem  sumebat. 

Movendi  facultate  brachii  sinistri  Strychnio  ni- 

■,  i «•  * 

trico  in  hoc  applicito  fere  prorsus  restituta,  vesica- 
torimn  in  eo  femoris  dextri  loco,  ubi  nervus  crura- 
lis sub  ligamento  Poupartii  procedit,  positum,  quo- 
tidieque  Strych.  nitric.  gr.  i.  in  ulcus  artificiale  in- 
spersum est.  Quamquam  ictus  electrici  semper  ra- 
riores intravere,  movendi  facultas  musculorum  ex- 
tremitatum in  diem  validior  facta  est.  Incipiente 

Majo  aegrotus  a duobus  hominibus  sustentatus  ex- 
tremitates ingrediendo  adaptare,  medio  mense  ful- 
cris innixus  ingredi  potuit. 

Junius.  Omnes  motus  aegrotus  noster  liberius 
ac  validius  perficere  potest.  In  femore  dextro  ad- 
huc debiliori  semel  per  diem  Strych.  nitric.  gr.  i. 
inspergitur.  Ad  debellandam  flexoris  digiti  medii 
sinistri  paralysin  eo  loco,  ubi  tendo  digiti  medii 
a flexore  digitorum  communi  decedit,  vesicatorium 
applicatum  et  Strychnii  nitrici  gr.  i.  inspersum 
est.  Eodem  modo  in  dextro  quoque  brachio  Strycli- 
nium  in  extensoris  communis  tendine  applicabatur, 
ut  extensorum  movendi  vis  augeretur;  ita  ut  quoti- 
die Strychnii  nitrici  grana  tria  per  cutem , et  Ex- 

i 

tracti  nucis  vomic.  gr.  fria  et  dimidium  interne  su- 
merentur. liac  dosi  fortiori  per  octo  dies  sine 
damno  adhibita,  nono  dic  convulsiones  vehementis- 
simae,  tremor  artuum,  ccphalea,  vertigo  etc.  intra- 
verunt, quam  ob  rem  alternis  diebus  solummodo 
in  dextro  femore  et  in  sinistro  antibrachio  Strycli. 
gr.  i.  applicabatur. 

Julius,  llujus  mensis  initio  conditio  aegroti 
nostri  in  totuin  eadem  est. 

tiuamquam  in  hoc  morbi  casu  perfecta  sanatio 
nonduin  intravit,  eadem  ab  hac  medendi  ratione  con- 
tinuata mox  exspectari  licet.  Statum  aegroti  melio- 
rem factum  potissimum  ab  usu  Strychnii  et  interno 
et  externo  dependere,  quamquam  caeteris  quoque 

remediis,  ut  cucurbitulis,  balneis,  ctc.  aliquid  tri- 
buendum sit,  e morbi  relatione  facile  elucebit. 


Observatio  II. 

\ 

Joannes  Winkelmann,  triginta  octo  annos 
natus,  pictor,  hemiplegia  totius  lateris  sinistri  ex 
i insultu  apoplexiae  sanguineae  procreata  correptus, 

“ Ii  die  XWII  Maji  in  nosocomium  Caritatis  receptus 
1 i est.  Cum  in  receptione  pulsus  adhuc  tardi , satis 
pleni,  tensi,  facies  rubicunda,  sensorium  nondum 
■til  liberum  essent,  venaesectio  librae  unius  instituta, 
tjj  atque  salia  antiphlogistica  et  laxantia  porrecta  sunt, 
lirachium  lateris  allecti  laxum  neque  ullo  modo  mo- 
bile, sensibilitas  vero  ejusdem  non  sublata  fuit, 
fortius  ac  liberius  femur  sinistrum  moveri  potuit, 
sicuti  paralysis  linguae  atque  oris  sinistri  minoris 
fuit  momenti.  Methodo  antiphlogistica,  deinde  per 
alvum  derivatoria  usque  ad  diem  XXII  Junii  conti- 
nuata, Strychnium  nitricum,  cum  nulla  vasorum  in- 
citatio adfuisset,  in  usum  est  vocatum.  Yesicato- 
riuin  applicatum  est  in  humero  super  plexum  bra- 
chialein  atque  in  cutem  denudatam,  vitatis  omnibus 
aliis  remediis  autiparalyticis , gr.  i Strvch.  nitric. 
immittebatur*  Infusum  tantum  Scnnae  compositum  , 
adbibitum  est  ad  alvum  ciendam,  Prinus  diebus, 
quibus  remedium  applicabatur,  nullus  elfectus  ap- 
paruit. Cum  autem  die  XXIX  Junii  gr.  ’ Strych. 

nitric.  inspergeretur,  vehementissimo  pedis  ardore, 

•> 

formicatione,  convulsionibus,  contractionibus  a pe- 
• • 

dis  digitis  incipientibus  et  usque  ad  genu  articulum 
propagatis  correptus  est  aegrotus.  Sequentibus 
quoque  diebus  Stryclinium  applicitum  illa  effectus 
signa  usque  ad  femur  et  brachium  lateris  affecti 
extensa  secuta  sunt;  mox  tanta  cum  vehementia  in- 

V 

trarunt,  ut  aegrotus  sursum  e lectulo  jactaretur. 
Apparente  proluso  sudore  topico  in  latere  sinistro 
illa  symptomata  remiserunt;  rigidi  et  post  primas 
Sfrychnii  applicationes  inflexibiles  artus,  sudore  illo 
quasi  critico  relaxabantur  atque  mobiliores  fiebant. 
Etemedium  nostrum  laudatissimum  in  hac  hemiple- 
gia tanta  praestitit,  ut  aegrotus , qui  ante  Stryeh- 

t 

nium  per  cutem  assumptum  nullo  modo  ingredi  po- 
tuerat, die  IX  Julii,  liaculo  innixus  me  in  domici- 
lio meo  visitare  posset.  ISrachium  in  plica  cubiti 
facile,  sed  paulisper  tantum  in  humeri  articulo  fle 
potuit,  quocirca,  cum  postremis  diebus  efficacia 
Strychnii  minus  luculenta  fuisset,  gr.  r.  nunc  in- 

i ' 

spergebatur.  Jlcdicatricem  suam  , vim  in  posterum 
quoque  edidit  remedium;  mox  enim  digiti,  antea 
puuguin  formantes,  et  flecti  et  extendi,  ut  lubebat, 
potuerunt. 

I)  i e X J ulii.  Aegrotus  noster  aequo  et  hilari 
animo  in  hortis  nosodoebii  sine  molestiis  ambulat, 
atque  est  sperandum  fore,  ut  perlecta  brachii  quo- 
que paralytici  sanatio  mox  intret. 

Observatio  III. 

* # 

M.  15.  puella,  octodecim  annos  nata,  tenera, 
valde  sensibili  constitutione,  temperamento  sanguineo, 
habitu  scrophuloso  praedita,  cujus  menstruatio, 
ea  que  parca  atque  irregularis  septimo  decimo  de- 
mum vitae  anno  intravit,  mense  Januario  anni 
1830  post  vehementem  saltationem  sese  exposuit 
refrigerationi,  quam  rheumatismus  acutus  valde  do- 
lorificus  totius  lateris  dextri  secutus  est.  Tribus 
septimanis  praeterlapsis  febris,  urina  sudoribusque 
antecedentibus,  evanuit;  dolores  vero  per  tres  men- 
ses insequentes,  quibus  durantibus  aegrota  variis 
ac  diversis  remediis  antirlieumaticis  curabatur,  ea- 
dem cum  vehementia  perdurabant.  Cum  aegrota 
die  XXIII  Aprilis  in  medelam  nostram  reciperetur, 
\yjhitum  prope  cachecticum,  faciem  pallidam,  collap- 
. :..m  prae  se  tulit;  praecipue  extremitates  lateris 
dextri  perfecta  paralysi  allectae  emaciatae  appare- 
bant. Assimilatio  valde  depravata,  somnus  inquie- 
tus; omninoque  conditio  aegrotae  talis  erat,  ut  nullo 
modo  cura  antirhcumatica  institui  posset;  sed  po- 
tius id  spectandum  erat,  ut  vires  aegrotae  sustenta- 
rentur. Leviora  nervina,  cum  Anodyhis  conjuncta, 
deinde  Quassi  a , acida  mineralia,  China,  Vinum, 
balnea  tepida  semel  per  hchdomudcm  adbibita  erant 
remedia,  quibus  aegrota  per  tres  menses  insequen- 
tes in  cum  valetudinis  gradum  restituta  est,  ut  me- 

dio  mense  Junio  paralyseos  rheumaticae  sanandae 
causa  ad  aquas  medicatas  Nenndorfianas  proficisci 
posset.  Die  III  Septembris  a Nenndorf  redux 

facta  aegrota  a nobis  prorsus  mutata  inventa  est. 

/ 

Corpus  enim  erat  bene  nutritum,  facies  plena,  co- 
lor faciei  alacris,  intuitus  hilaris. 

Quamquam  dolores  rheumatici  penitus  evanu- 
erant, paralysis  extremitatum  in  eodem  gradu  vi- 
gebat, quapropter  Strychnium  nitricum  secundum 
methodum  endermaticam  in  usum  vocatum  est.  In 
ulcus  artificiale  super  plexum  brachialem  in  humero 
formatum  die  V Septembris  gr.  £ Strych.  nitric. 
inspersa  est.  Horam  dimidiam  post  applicitum  re- 
medium convulsiones,  ictusque  a vesicatorio  ad 
nucham  et  ad  fines  extremitatum  migrantes  sentie- 
bantur. Die  VIII  Septembris*  gr.  ^ Strychnii  adhi- 
bita formicatio  in  digitis  valida,  vehementes  dolo- 
res et  contractiones  pedis  dextri  cum  profuso  to- 
tius lateris  sudore  conjuncta  manifesta  fiebant. 
Die  decimo  movendi  facultas  extremitatum  insigni 
modo  adaucta  fuit. 

Die  XI.  Post  applicationem  Strych.  gr.  | ea- 
dem symptomata  observata  sunt. 

D ie  XIV.  Exanthema  vesiculosum  in  toto  latere 
paralytico  erupit,  cui  sudor  valde  profusus  ante- 
cesserat. 

Die  XV,  Strychnii  gr.  £ inspergebatur,  quae 
do  sis  usque  ad  perfectam  aegrotae  sanationem, 

quae,  nullo  alio  quam  Strychnio  remedio  adhibito, 
incipiente  mense  Octobri  intravit,  continuabatur. 
Nullus  morbus  recidivus  usque  ad  Majum  hujus 
anni  apparuit.  Memoratu  dignum  adhuc  est,  men- 
struationem, quae  vigente  rheumatismo  plane  reces- 
serat, inter  Strychnii  usum  sponte  rediisse  et  exinde 
regularem  decursum  absolvisse. 

• • l 

Observatio  IV. 

Adolphus  Kressin,  pictor,  vjginti  quatuor 
annos  natus  die  XXXI  Martii  anni  MDCCCXXXIII 
in  nosocomium  Caritatis,  colica  saturnina  laborans 
receptus  est.  Huic  colicae,  oleo  Ricini,  Opio,  Cam- 
phora  caeterisque  contra  hunc  morbum  gloriatis  re- 
mediis prorsus  remotae,  morbus  secundarius,  para- 
lysis nempe  completa  manus  dextrae  extensorum, 
praecipue  paralysis  extensoris  pollicis  longi  suc- 
cessit. Ad  liancce  paralysin  tollendam  alternis 
diebus  balneum  ex  hepate  sulphuris  paratum  atque 
ad  usum  internum:  0 

Rec.  Inf.  flor.  Arnic.  (3ij)  §vj) 

Tinct.  Colocynthid.  gtts.  xv. 

M.  D.  S.  omni  bihorio  cochlear  majus, 
praescripta  sunt.  Cum  vero  die  XXV  Maji,  his  re- 
mediis adhibitis,  paralysis  prope  nullo  modo  mutata 
esset,  omnibus  aliis  remediis  sepositis,  in  loco  cir- 
citer pollicem  unum  ab  articulo  manus  remoto  vesi- 
catorium  positum  atque  cuti  ab  epidermide  denu- 

datae  Strycli.  gr.  i inspersa  est.  Diebus  duodecim 
insequentibus  prope  nullus  Stryehnii  elFectus  in  lu- 
cem prodiit,  quare  balnea  illa  'adhuc  adhibebantur. 
Cum  vero  die  VIII  Junii  formicatio,  convulsiones, 
ictus  electrici,  sudor  topicus  in  partibus  paralyticis 
et  una  cum  liis  major  movendae  manus  facultas 
intrarent,  balneis  illis  omissis,  vesicatorio  aliquan- 
tulum in  antibrachio  altius  applicito  Strycli.  gr.  § 
immittebatur.  Die  XXVI  Junii  dosis  Strych.  inspersi 
adaequavit  gr.  unum,  et  die  XXX  ^ gr.  inspergeba- 
tur. Cum  postremis  diebus  effectus  remedii  minor 
fuisset,  die  III  Julii  ulcus  artificiale  articulationi 
manus  rursus  propius  formatum  est.  Mox  deinde 
effectus  valde  exoptatus,  sanatio  scilicet  perfecta 
evasit,  nam  omnes  motus  manu  digitisque  satis  va- 
lide atque  facile  perfici  potuerunt. 


y i t a. 


17* 

•KlJgo  Joannes  Antonius  Felix  C roeb  en- 
se hiitz,  evangelicae  confessioni  addictus,  llcrolini 
anno  MDCCCX  natus  sum,  parentibus  optimis,  di- 
lectissimis, patre  J.  Cjrroebeuschutz  et  matre 
Am  alia  c gente  Ncileriana,  quos  divina  gratia 
etiam  nunc  superstites  pio  gratoque  animo  veneror. 

1* rimis  litterarum  clementis  imbutus,  gymna- 
sium petii  Ileroliuense,  cui  tunc  temporis  celeberri- 
mus praefuit  IS  ell  erm  a nn,  ibique  per  annos  tres 

et  dimidiulm  studia  humaniora  exercui.  Maturitatis 
testimonio  instructus  etannoMIICCC XXV III  instituti 
medico-cliirurgici  Friderioi-Guilelmi  cirium  numero 
adscriptus  virorum  illustrissimorum  et  celeberrimo- 
rum et  praelectionibus  et  exercitationibus  clinicis 
per  quadriennium  interfui. 

III.  W olff  seu.  de  hodegetice,  logice  et  psy- 
cbologia,  III.  Link  de  historia  naturali,  botanicc  et 
de  toxicologia,  III.  Ilermbstaedt  de  chemia  phar- 
maceutica, III.  Turte  de  physice,  chemia  et  phar- 
macia,  Cei.  Eck  de  physiologia,  Beat.  Knape  de 
osteologia,  splanchnologia,  111.  Schlemm  de  syn- 
desmologia,  Beat.  Rudolphi  de  cncyclopaedia  et 
methodologia  medica,  de  anatomia  corporis  humani 
universa,  de  anatomia  organorum  sensuum,  et  foe- 
tus humani,  de  entozois  et  de  physiologia,  III. 
Os  anu  de  materia  medica  et  de  fontibus  medica- 
tis, III.  Ifufcland  jun.  de  pathologia  generali, 
semiotice,  therapia  tam  generali,  quam  speciali,  III. 
Horn  de  pathologia  speciali,  de  morbis  syphiliticis 
et  de  morbis  mentis,  Cei.  C asper  de  arte  formu- 
las medicas  concinnandi,  et  medicina  forensi,  III. 
Kluge  de  chirurgia  generali,  de  ossibus  fractis  et 
luxatis,  dc  arte  obstetricia,  eaque  fascias  rite  appli- 
candi, nec  non  de  akiurgia,  Cei.  D i effen  b a ch  de 
herniis,  111.  Bust  de  chirurgia  universa  disserentes 
audivi.  In  arte  cadavera  rite  dissecandi  Beat. 
Knape  et  Beat.  B udo  Iphi  mihi  duces  erant. 
Praeterea  Celsi  de  medicina  libros:  Ccl.  II  eck  er 
mihi  interpretatus  est.  Exercitationibus  clinicis 
medicis,  chirurgicis,  ophthalmiatricis,  atque  obste- 
triciis virorum  111.  III.  Ilufeland,  Osaun,  Busse, 
W o I f f , B a r t e 1 s , d e G r a e f e , J ii  n g k e n , Kluge 
et  Bust  interfui.  Guos  omnes  praeceptores  cla- 
rissimos et  doctissimos  pio  gratoque  animo  semper 
venerabor. 

Guibus  studiis  peractis  medico  - chirurgi  infe- 
rioris munere  in  nosocomio  Caritatis  Bcrolincnsi 
per  decem  menses  functus  sum  atque  adhuc  fungor. 

Jam  vero  tentaminibus,  tam  philosophico  quam 
medico  et  examine  rigoroso  coram  gratiosa  facul- 
tate medica  Merolinensi  peractis,  spero  fore  ut,  dis- 
sertatione thesibusque  rite  defensis,  sumini  in  Me- 
dicina et  Chirurgia  honores  in  me  conferantur. 


THESES  DEFENDENDAE. 


1.  Morbi  oculi  singulares  non  existunt. 

2.  Arthritis  in  sexu  secjuiori  potissimum  a 
vitiis  menstruorum  dependet. 

3«  Haemoptysis  symptoma  solum,  non  morbus. 

4.  Blennorrhoea  nulla  nisi  ex  inflammatione. 

x 

5.  Opium  remediis  antiphlogisticis  adnume- 
randum  est. 


» 


